شەفەق
نیوز/ ئەحمەد زاهری قونسڵ گشتی ئیمارات لە هەولێر، سەردان ناوچەی سۆران سەروەخوەی کرد،
و وەگەرد وەرپرسەیل ناوچەگە گردەو بوێ، تا لە نزیکەو بنووڕێدە توانای بەرهەمهاوردن
لە کەرت گەشتوگوزاری لەی ناوچە ک بڕیگ لە شوین و سەیرانگایل سرووشت رەنگین هاناوی.
هەڵگورد
نەجیب سەرپەرشتیار ئیدارەی ناوچەگە لە کۆنگرەیگ رووژنامەوانی هاوبەش وەگەرد قونسڵەگە
وت: سۆران ناوچەیگ گەشتیاری فراوانیگە، و دیاری کرد ک یە یەکەم سەردانە لەلایەن قونسڵەگە
ئەرا ناوچەگە، ک لەناوی باس ئامانجەیل دامەزرانن ئیدارەی سەروەخوەی لە سۆران.
هەمیش
وت: وەئامادەبوین وەرپرسەیل ناوچەگە، گفتوگۆ فراوانیگ وەگەرد قونسڵەگە کردیمن لەباوەت
پڕۆژە وپروگرامەیل ناوچەی سۆران، و دووپات کرد ک ئیدارەی سۆران وحکومەت هەرێم
کوردستان تەقەلای گرنگیداین زیاتر وە کەرت گەشتوگوزاری لە سۆران دەن، و پیشکەشکردن
گشت ئاسانکارییگ ئەرا بەرهەمهاورەیل ک خوازن کار لەی کەرتە بکەن، تایبەت دەوڵەت ئیمارات
ک بەرنامەی گەورەیگ لەی چینە دیرێد.
لەلای
خوەییش، قونسڵ ئیمارات لە کۆنگرەگە وت: ئمڕوو کارمان پەیاکردن شیوەی لەیەکڕەسینەوەس
وەگەرد سەرپەرشتیار ناوچەی سۆران ئەرا داناین پلانیگ بەرهەمهاوردن، تا بتوەنیمن وەیەکەو
لە ئایندە کار بکەیمن، وتیش: ئیمارەت گرنگی وە بەرهەمهاوردن لە هەرێم کوردستان دەێد.
